Luettelo animaatiosarjan Avatar jaksoista
Kolmas tuotantokausi – Kirja kolme: Tuli (2007-2008)

| # | Nimi | Animointi | Ohjaus | Käsikirjoitus | Ensiesitys | Suomen ensiesitys | Tuotantokoodi |
| --- | --- | --- | --- | --- | --- | --- | --- |
| 1 | "Herääminen" (engl. The Awakening) | Moi Animation | Giancarlo Volpe | Aaron Ehasz | 21. syyskuuta 2007 | 7. toukokuuta 2009 | 301 |
Muutaman viikon koomassa ollut Aang herää aluksesta, jonka hänen ystävänsä sekä Eteläisen vesiheimon miehet olivat kaapanneet Tulikansalta. Hän kuitenkin pettyy, kun kuulee koko maailman luulevan häntä kuolleeksi. Zuko ja Azula toivotetaan tervetulleiksi takaisin Tulimaahan sotasankareina ja Tulen valtias Ozai onnittelee Zukoa Avatarin surmaamisesta. Zuko tajuaa Azulan uskotelleen näin isälleen omien taka-ajatustensa vuoksi. Aang karkaa laivalta ja päätyy Tulimaahan, Rokun ja Yuen henkien vakuuttaessa hänelle, että maailma oli vielä pelastettavissa. Kun hänen ystävänsä löytävät hänet, hän tajuaa, että on parempi pysyä kuolleeksi luultuna, kunnes voivat toteuttaa auringonpimennyksen päivälle suunnitelemansa hyökkäyksen.
| 2 | "Tulikansan koulussa" (engl. The Headband) | JM Animation | Joaquim Dos Santos | John O’Bryan | 28. syyskuuta 2007 | 8. toukokuuta 2009 | 302 |
Aang ja hänen ystävänsä varastavat itselleen vaatteet, joilla vaeltaa turvallisesti Tulimaan halki. Otsanauhalla ja pitkähihaisilla vaatteilla nuolitatuointinsa peittänyt Aang päätyy vahingossa oppilaaksi paikalliseen kouluun ja oppii lisää Tulikansasta sekä Tulen valtiaasta. Hän järjestää salaa muille koululaisille juhlat eräässä luolassa. Rehtorin saapuessa paikalle, hän pääsee muiden oppilaiden avulla. Zuko tuntee tarvitsevansa petturina vangitun setänsä neuvoja. Mutta Iroh ei sano mitään. Tämän jälkeen Zuko palkkaa salamurhaajan etsimään Aangin.
| 3 | "Maalattu nainen" (engl. The Painted Lady) | Moi Animation | Ethan Spaulding | Joshua Hamilton | 5. lokakuuta 2007 | 11. toukokuuta 2009 | 303 |
Ryhmä saapuu kylään, jonka asukkaat ovat sairaita ja nälkäisiä ja jotka asuvat lähellä tehtaan saastuttamaa jokea. Katara päättää jäädä avuksi ja naamioituu paikallisessa tarussa mainituksi hengeksi nimeltä "Maalattu nainen". Hän varastaa tehtaalta ruokaa ja lääkkeitä, ja toimittaa niitä kylään. Kun Aang huomaa tämän, ryhmä päättää tuhota tehtaan kokonaan ja auttaa kyläläisiä puhdistamaan joen. Lopuksi itse oikea Maalattu nainen kiittää Kataraa.
| 4 | "Sokkan opettaja" (engl. Sokka’s Master) | JM Animation | Giancarlo Volpe | Tim Hedrick | 12. lokakuuta 2007 | 12. toukokuuta 2009 | 304 |
Sokka pitää itseään ulkopuolisena, koska ei taitaja niin kuin muut. Hän tapaa miekkailumestari Piandaon ja ryhtyy tämän oppilaaksi, takoen samalla itselleen oman miekan meteoriitista. Sokka oppii samalla myös miekkailuun liittyvää filosofiaa tarkkailemalla maalaamista ja kivipuutarhan ylläpitoa. Sokka paljastaa olevansa Eteläisestä vesiheimosta, mutta miekkataistelun jälkeen Piandao paljastaa tienneensä sen koko ajan ja uskoo, että miekkailun taito kuuluu kaikille kansakunnille. Samaan aikaan Iroh suunnittelee vankilapakoa ja alkaa salaa treenata lihaksiaan sitä varten.
| 5 | "Hiillossaaren lomaparatiisi" (engl. The Beach) | Moi Animation | Joaquim Dos Santos | Katie Mattila | 19. lokakuuta 2007 | 13. toukokuuta 2009 | 305 |
Zuko, Azula, Mai ja Ty Lee suuntaavat Hiillossaarelle viettämään viikonloppua. Voitettuaan lentopallopelin, he saavat kutsun juhliin. Mutta juhlissa Zuko raivostuu pojalle, joka näyttää liehittelevän Maita ja hänet ajetaan pois juhlista. Leiritulen ääressä Ty Lee paljastaa vihanneensa sitä, että hänellä oli kuusi täsmälleen samanlaista sisarusta. Mai paljastaa saaneensa vanhemmiltaan kaiken mitä halusi, kunhan käyttäytyi kunnollisesti. Zuko paljastaa vihaavansa itseään koska ei enää tiedä mikä on oikein ja mikä väärin. Lopulta he palaavat juhliin ja tuhoavat koko talon. Samaan aikaan Aang ystävineen kohtaa Zukon lähettämän salamurhaajan, joka kykenee luomaan räjähdyksiä otsassaan olevan silmäkuvion avulla.
| 6 | "Esi-isien salaisuuksia" (engl. The Avatar and the Fire Lord) | JM Animation | Ethan Spaulding | Elizabeth Welch Ehasz | 26. lokakuuta 2007 | 14. toukokuuta 2009 | 306 |
Avatar Rokun henki kertoo elämästään sekä ystävyydestään Tulen valtias Sozinin kanssa. Zuko itse lukee saman tarinan Sozinin testamentista. Nuoruudessaan Roku ja Sozin olivat olleet parhaat ystävät, mutta valtaannousunsa jälkeen Sozin ilmaisi halunsa vallata maailman, uskoen siten levittävänsä siten Tulikansan hyvinvointia kaikkialle. Roku kuitenkin vastusti tätä, koska uskoi että kaikkien neljän kansakunnan välillä oli oltava tasapaino. Kun Sozin oli vallannut osan Maan valtakunnasta siirtokunnaksi, Roku uhkasi tappaa hänet mikäli vastaavaa vielä tapahtuisi. Mutta kun vuosia myöhemmin Rokun kotisaaren tulivuori purkautui, hän sai häkämyrkytyksen ja Sozin jätti hänet kuolemaan voidakseen viimeinkin toteuttaa suunnitelmansa. Zuko kuulee Irohilta olevansa sekä Sozinin että Rokun jälkeläinen, ja että hänellä olisi mahdollisuus palauttaa koko Tulikansan kunnia muiden silmissä.
| 7 | "Karkuri" (engl. The Runaway) | Moi Animation | Giancarlo Volpe | Joshua Hamilton | 2. marraskuuta 2007 | 15. toukokuuta 2009 | 307 |
Aang, Sokka ja Toph alkavat pelata uhkapelejä ja tehdä muitakin huijauksia Tulikansan asukkaita vastaan. Katara on tästä huolissaan ja erityisesti silloin, kun Toph etsintäkuulutetaan nimellä "Karkuri", mutta Toph pitää hänen käytöstään liian äidillisenä. Katara lopulta osallistuu vielä yhteen huijaukseen Tophin kanssa, mutta Zukon lähettämä salamurhaaja (jonka Sokka nimeää Polttovoimamieheksi (engl. Combustion Man)) löytää heidät ja päättää käyttää heitä syöttinä Aangin houkuttelemiseksi paikalle.
| 8 | "Nukkemestarin talossa" (engl. The Puppetmaster) | JM Animation | Joaquim Dos Santos | Tim Hedrick | 9. marraskuuta 2007 | 18. toukokuuta 2009 | 308 |
Nelikko saapuu Tulikansan kylään, jossa ihmisiä on kadonnut aina täydenkuun aikaan. He tapaavat Haman, majatalon emännän, joka on kotoaan 60 vuotta sitten viety Eteläisen vesiheimon vedentaitaja. Hän kertoo ajastaan Tulikansan vankina ja opettaa Kataralle uusia asioita vedentaitamisesta. Mutta sitten paljastuu, että Hama oli vastuussa täydenkuun tapahtumista, koska kykeni silloin käyttämään verentaitamista − tekniikkaa, jolla voi hallita elävissä olennoissa itsessään olevaa vettä. Kun Hama uhkaa Aangin ja Sokkan henkeä, Katara joutuu itse käyttämään verentaitamista estääkseen hänen aikeensa. Kyläläiset vangitsevat Haman, mutta tämä onnittelee itkuista Kataraa verentaitajaksi tulemisesta.
| 9 | "Unelmia ja painajaisia" (engl. Nightmares and Daydreams) | Moi Animation | Ethan Spaulding | John O’Bryan | 16. marraskuuta 2007 | 19. toukokuuta 2009 | 309 |
Auringonpimennykseen on aikaa enää neljä päivää. Aang alkaa tuntea itsensä hermostuneeksi Tulen valtias Ozain kohtaamisesta. Hän ei tunne itseään valmiiksi, joten harjoittelee jatkuvasti ja valvoo yöt, nähden harhakuvia ja painajaisia. Lopulta Katara, Sokka ja Toph saavat hänet nukkumaan ja tuntemaan itsensä itsevarmaksi kohtaamaan Ozain. Samaan aikaan Zuko pohtii haluaako hän todella olla sitä, mitä hänen isänsä haluaa hänen olevan.
| 10 | "Mustan auringon päivä, osa 1: Valloitus" (engl. The Day of Black Sun Part 1: The Invasion) | JM Animation | Giancarlo Volpe | Michael Dante DiMartino | 30. marraskuuta 2007 | 20. toukokuuta 2009 | 310 |
Hakoda saapuu Aangin ja tämän ystävien luokse mukanaan heidän aiemmin kohtaamiaan ystäviä eri puolilta Maan valtakuntaa. He onnistuvat pääsemään Azulonin suurten porttien läpi sukellusveneiden avulla. Sen jälkeen he etenevät onnistuneesti hetki hetkeltä lähemmäksi kohti Tulimaan pääkaupunkia ja Tulen valtiaan palatsia. Mutta kun saapuu palatsiin edeltä, hän huomaa sen olevan tyhjä.
| 11 | "Mustan auringon päivä, osa 2: Pimennys" (engl. The Day of Black Sun Part 2: The Eclipse) | Moi Animation | Joaquim Dos Santos | Aaron Ehasz | 30. marraskuuta 2007 | 21. toukokuuta 2009 | 311 |
Auringonpimennys alkaa. Aang, Sokka ja Toph lähtevät etsimään Tulen valtias Ozaita, mutta löytäväkin Azulan sekä joukon Dai Lin agentteja. Samalla he kuulevat myös Sukin joutumisesta vangiksi. Zuko kertoo isälleen Azulan olleen se, joka iski Avataria, ja ettei Avatar ole kuollut. Hän kertoo myös että sotimisella Tulikansa oli saanut kansakunnilta pelkkää vihaa, joten Zuko päättää ryhtyä auttamaan Avataria sen lopettamisessa. Ozai kuitenkin saa Zukon vielä jäämään kertomalla miksi Zukon äiti, Ursa, lähti. Hän oli yrittänyt estää Ozaita tappamasta Zukoa Tulen valtias Azulonin käskystä, ja oli jouduttu karkottamaan. Auringonpimennys päättyy, jolloin Ozai yrittää iskeä poikaansa salamalla, mutta Zuko ohjaa salaman takaisin ja pakenee. Iroh puolestaan oli omin voimin paennut vankilastaan. Aang ja muut hyökkäyksen nuorimmat osallistujat pakenevat Appan selässä kohti Läntistä tuulitemppeliä Zukon seuratessa heitä.
| 12 | "Läntinen tuulitemppeli" (engl. The Western Air Temple) | JM Animation | Ethan Spaulding | Elizabeth Welch Ehasz, Tim Hedrick | 14. heinäkuuta 2008 | 22. toukokuuta 2009 | 312 |
Zuko seuraa Aangia ja tämän ystäviä Läntiseen tuulitemppeliin ja pyrkii liittymään heihin. Hän yrittää epätoivoisesti saada nämä luottamaan häneen, mutta onnistuu vasta autettuaan kukistamaan Polttovoimamiehen. Tämän jälkeen Aang hyväksyy Zukon tulentaitajaopettajakseen. Katara ei kuitenkaan usko Zukon muuttumiseen ja uhkaa tappaa tämän, jos tämä yrittäisikin pettää heidät.
| 13 | "Tulentaitajamestarit" (engl. The Firebending Masters) | Moi Animation | Giancarlo Volpe | John O’Bryan | 15. heinäkuuta 2008 | 25. toukokuuta 2009 | 313 |
Zuko yrittää opettaa Aangille tulentaitamista, mutta on itse menettänyt kyvyn, koska ei enää ammenna voimaa vihasta. Toph ehdottaa oppimista alkuperäiseltä lähteeltä. Mutta alkuperäiset tulentaitajat, lohikäärmeet, olivat kuolleet sukupuuttoon. Aang ja Zuko matkustavat ensimmäisten tulentaitajaihmisten, Aurinkosotureiden (engl. Sun Warriors), raunioille. Huomatessaan Aurinkosotureiden olevan yhä olemassa, he joutuvat todistamaan arvoisuutensa kahdelle vielä elävälle lohikäärmeelle. He onnistuvat siinä raunioiden seinäkuvissa näkemänsä tanssin avulla ja tajuavat tulentaitamisvoimien tulevan tuhon sijaan itse elämästä. Iroh puolestaan oli kauan sitten valehdellut suojellakseen viimeisiä lohikäärmeitä. Aang ja Zuko oppivat tulentaitamaan jälleen ja ovat vahvempia kuin ennen.
| 14 | "Kiehuva kivi, osa 1" (engl.  The Boiling Rock, Part 1) | JM Animation | Joaquim Dos Santos | May Chan | 16. heinäkuuta 2008 | 26. toukokuuta 2009 | 314 |
Sokka haluaa pelastaa isänsä ja lähtee Zukon kanssa Kiehuvaan kiveen, Tulikansan korkeimmin vartioituun vankilaan, joka sijaitsee keskellä kiehuvaa järveä. Hakoda ei ole vankilassa, mutta he löytävät Sukin ja alkavat suunnitella pakoa. Mutta Zuko jää kiinni ja vankilanjohtaja tunnistaa hänet, koska on Main eno. Eräs toinen vanki, Chit Sang, haluaa paeta Sokkan, Zukon ja Sukin kanssa, mutta yritys epäonnistuu. Sitten vankilaan saapuu uusia vankeja, ja yksi heistä on Sokkan isä, Hakoda.
| 15 | "Kiehuva kivi, osa 2" (engl. The Boiling Rock, Part 2) | Moi Animation | Ethan Spaulding | Joshua Hamilton | 16. heinäkuuta 2008 | 27. toukokuuta 2009 | 315 |
Sokka, Zuko, Suki, Hakoda ja Chit Sang suunnittelevat uutta pakoa. Silloin Mai saapuu paikalle ja kyseenalaistaa Zukon teot. Sokka ja muut ottavat Vankilanjohtajan panttivangiksi päästäkseen gondolilla kiehuvan järven yli. Azula ja Ty Lee yrittävät estää tämän. Mutta Mai kääntyy Azulaa vastaan ja sanoo rakastavansa Zukoa enemmän kuin pelkää Azulaa. Ty Lee estää Azulaa hyökkäämästä, mutta Azula määrää sekä hänet että Main vangittaviksi.
| 16 | "Eteläinen heimo" (engl. The Southern Raiders) | Moi Animation | Joaquim Dos Santos | Elizabeth Welch Ehasz | 17. heinäkuuta 2008 | 28. toukokuuta 2009 | 316 |
Azula hyökkää Läntiseen tuulitemppeliin, jolloin ryhmä joutuu jälleen pakenemaan. Katara ei vieläkään näytä luottavan Zukoon. Lopulta Zuko päättää auttaa Kataraa löytämään henkilön, joka tappoi tämän äidin, Kyan. Vastuussa hyökkäysestä Etelänavalle siihen aikaan olivat Eteläiset joukot, mutta paljastuu, että heidän senaikainen johtajansa, Yon Rha, oli jäänyt jo eläkkeelle. Kun Katara ja Zuko lopulta löytävät Yon Rhan, paljastuu, että tämä tappoi Kyan, koska luuli tätä Eteläisen vesiheimon viimeiseksi vedentaitajaksi. Katara pitää Yon Rhata säälittävänä, eikä pysty tappamaan tätä. Tämän jälkeen Katara antaa lopulta Zukolle anteeksi tämän aiemmat virheet.
| 17 | "Hiillossaaren näyttelijät" (engl. The Ember Island Players) | JM Animation | Giancarlo Volpe | Tim Hedrick, Josh Hamilton, John O’Bryan | 18. heinäkuuta 2008 | 29. toukokuuta 2009 | 317 |
Sokka ja Suki huomaavat julisteen, jossa kerrotaan näytelmästä, joka kertoo ystävysten seikkailuista. Näytelmä on kuitenkin Tulikansan propaganda ja muun yleisön nauttiessa siitä, ystävykset nolostuvat siitä miten heidät näytelmässä kuvataan (vaikka Toph pitää tavasta, jolla häntä esitettiin). Näytelmä esittää jokaisen yksityiskohdan heidän seikkailuistaan, mutta sen loppukohtauksessa Azula surmaa Zukon ja Ozai surmaa Aangin.
| 18 | "Sozinin komeetta, osa 1: Feeniksin kuningas" (engl. Sozins Comet Part 1: The Phoenix King) | JM Animation | Ethan Spaulding | Michael Dante DiMartino | 19. heinäkuuta 2008 | 1. kesäkuuta 2009 | 318 |
Aang ei tunne itseään valmiiksi kohtaamaan Tulen valtiasta ennen Sozinin komeetan saapumista. Zuko paljastaa, että hänen isänsä aikoo käyttää komeettaa tuhotakseen koko Maan valtakunnan. Vaikka he harjoittelevat ahkerasti tulevaa kohtaamista varten, Aang ei usko Tuulenkulkijoiden elämäntapojen vuoksi kykenevänsä tappamaan Ozaita. Yöllä Aang kävelee unissaan salaperäiselle saarelle. Seuraavana päivänä hänen ystävänsä lähtevät palkkionmetsästäjä Junen avulla etsimään häntä. Samaan aikaan Ozai luovuttaa asemansa Tulen valtiaana Azulalle ja valmistautuu itse hallitsemaan maailmaa "Feeniksin kuninkaana".
| 19 | "Sozinin komeetta, osa 2: Vanhat mestarit" (engl. Sozin’s Comet Part 2: The Old Masters) | Moi Animation | Giancarlo Volpe | Aaron Ehasz | 19. heinäkuuta 2008 | 2. kesäkuuta 2009 | 319 |
Ollessaan saarella Aang kysyy neuvoa neljältä edeltäjältään: Avatar Rokulta, Avatar Kyoshilta, Avatar Kurukilta ja Avatar Yangcheniltä. Valitettavasti nämäkin ovat sitä mieltä, että tappaminen on ainoa keino pysäyttää Tulen valtias. Sillä välin June ei kykene löytämään Aangia, joten Zuko pyytää häntä etsimään Irohin. He päätyvät Ba Sing Sein muurille, jossa he tapaavat kuningas Bumin, Jeong Jeongin, mestari Pakkun ja mestari Piandaon, jotka kuuluvat Valkoisen Lootuksen seuraan. Iroh paljastuu seuran johtajaksi ja kertoo aikovansa vallata Ba Sing Sein takaisin Maan valtakunnalle. Zuko ja Katara lähtevät pysäyttämään Azulan, jotta Zukosta voisi tulla sodan päätyttyä uusi Tulen valtias. Sokka, Toph ja Suki puolestaan lähtevät pysäyttämään Tulikansan ilmavoimia. Aang saa selville saaren olevan valtava leijonakonna, joka antaa Aangille tämän tarvitseman opastuksen. Lopulta Sozinin komeetta saapuu ja Feeniksin kuningas Ozai valmistautuu tuhoamaan Maan valtakunnan.
| 20 | "Sozinin komeetta, osa 3: Kohti tuhoa" (engl. Sozin’s Comet Part 3: Into The Inferno) | JM Animation | Joaquim Dos Santos | Michael Dante DiMartino, Bryan Konietzko | 19. heinäkuuta 2008 | 3. kesäkuuta 2009 | 320 |
Azulan mielenterveys alkaa järkkyä hänen kruunajaistensa lähestyessä. Zuko ja Katara saapuvat paikalle juuri kruunajaisten aikaan, mutta Azula haastaa veljensä Agni Kaihin. Aluksi Zuko on voitolla, mutta sitten hän haavoittuu estäessään Azulaa ampumasta salamaa Kataraa kohti. Sokka, Toph ja Suki pysäyttävät Tulikansan ilmalaivoja, mutta Ozain oma ilmalaiva on liian kaukana. Mutta Aang ilmestyy ja haastaa Ozain kaksintaisteluun, mutta ei vieläkään kykene tappamaan häntä. Valkoisen Lootuksen seura puolestaan aloittaa hyökkäyksen Ba Sing Sein vapauttamiseksi Tulikansan otteesta.
| 21 | "Sozinin komeetta, osa 4: Avatar Aang" (engl. Sozin’s Comet Part 4: Avatar Aang) | JM Animation | Joaquim Dos Santos | Michael Dante DiMartino, Bryan Konietzko | 19. heinäkuuta 2008 | 4. kesäkuuta 2009 | 321 |
Sokka, Toph ja Suki saavat kaikki Tulikansan ilmalaivat pysäytettyä. Valkoisen Lootuksen seura on saanut vapautettua Ba Sing Sein. Katara onnistuu jäädyttämään ja kahlitsemaan Azulan sekä parantamaan Zukon. Taistelussa Ozaita vastaan Aangin selässä oleva arpi osuu kallionreunaan ja hänen seitsemäs chakransa, joka oli ollut lukkiutuneena Azulan salamaniskusta asti, aukeaa ja Aang saa viimeinkin Avatar-tilan täyteen hallintaansa. Hän onnistuu tämän myötä saamaan etulyöntiaseman, mutta ei vieläkään kykene tappamaan Ozaita. Hän käyttää leijonakonnan opettamaa "voimantaitamista" poistaakseen Ozailta tämän tulentaitamisvoimat, kukistaen Feeniksin kuninkaan tappamatta tätä. Zuko kruunataan uudeksi Tulen valtiaaksi ja sota julistetaan viimeinkin päättyneeksi. Hän tekee myös sovinnon Main kanssa ja vaatii Ozaita paljastamaan äitinsä, Ursan, olinpaikan. Jonkin ajan kuluttua Aang ystävineen viettää aikaa Ba Sing Seissä Irohin teehuoneessa. Lopussa Aang ja Katara suutelevat auringonlaskun alla.